กลุ่ม CP ได้เข้าซื้อหุ้น PING AN จาก HSBC ในปี 2012 เป็นมูลค่าสูงถึงกี่แสนล้านบาท
CP ลงทุนใน Ping An ได้กำไรกว่า 5 แสนล้าน มากกว่ากำไรตัวอื่นในไทยรวมกันใน 3 ปี นี่เป็นอีกเหตุผลว่าทำไม กลุ่มเครือ เจริญโภคภัณฑ์ (CP) นั้น จึงจะเป็นที่ 1 เศรษฐีไทยได้ต่อไป กลุ่ม CP ถือหุ้น PING AN ผ่านตลาดฮ่องกงรวมกันเป็นจำนวนถึง 27.84% ของหุ้นที่จดทะเบียนในตลาดหุ้นฮ่องกง หรือคิดเป็นมูลค่าสูงถึง 5.14 แสนล้านบาท เลยที่เดียว!! PING AN Insurance เป็นบริษัทโฮลดิ้ง (Holding Company) ที่มีบริษัทย่อยทำธุรกิจประกันภัย ธนาคาร และด้านการเงินอื่นๆ ในประเทศจีน โดยหุ้นจดทะเบียนอยู่ในทั้งในตลาดเซียงไฮ้ (601318:SS) และฮ่องกง (2318:HK) ในปัจจุบันนั้นบริษัทมีมูลค่าสูงถึง 4.65 ล้านล้านบาท (ใหญ่กว่า ปตท. ประมาณ 4 เท่า) ธุรกิจหลักของบริษัทมีอยู่ 4 ธุรกิจ แบ่งสัดส่วนตามรายได้ดังนี้ คือ ธุรกิจประกันชีวิต 49%
ธุรกิจประกันภัย 21.3%
ธุรกิจธนาคาร 20.7%
ธุรกิจหลักทรัพย์ 8.8% ทุกธุรกิจของ PING AN นั้นเติบโตอย่างก้าวกระโดดมาตลอด สอดคล้องกับการเจริญเติบโตของเศรษฐกิจจีน ทั้งนี้ใน 6 ปีหลังมานี้ รายได้ของ PING AN นั้นเติบโตจาก 9.1 แสนล้านบาท ในปี 2010 มาเป็น 4.1 ล้านล้านบาท ในปี 2016 หรือคิดเป็นการเติบเฉลี่ยถึง 58% ต่อปี ในขณะที่กำไรก็มีการเติบโตที่น่าประทับใจเช่นกัน โดยบริษัทมีกำไร 8.1 หมื่นล้านบาท ในปี 2010 6 ปีต่อมาบริษัทสามารถทำกำไรได้ถึง 3.4 แสนล้านบาท หรือคิดเป็นการเติบโตเฉลี่ย 53% ต่อปี ไม่น่าแปลกใจเลยที่กลุ่ม CP จะลงทุนหนักๆที่นั่น กลุ่ม CP นั่นได้เข้าซื้อหุ้น PING AN จาก HSBC ในปี 2012 เป็นมูลค่าสูงถึง 2.9 แสนล้านบาท ซึ่งการซื้อหุ้นครั้งนี้กลุ่ม CP นั่นได้รับการช่วยเหลือจาก China Development Bank จากสายสัมพันธ์ที่ดีเยี่ยมระหว่างเจ้าสัวธนินทร์และทางการจีน ส่วนหนึ่งอาจเป็นเพราะ กลุ่ม CP นั้นถือเป็นบริษัทต่างชาติบริษัทแรกที่เข้าไปลงทุนในธุรกิจเกษตรในจีนเมือเกือบ 40 ปีที่แล้ว ที่จีนเริ่มมีการปฏิรูปเศรษฐกิจ และมีการเปิดประเทศมากขึ้น ก็ได้ ต่อมากลุ่ม CP ก็ได้ซื้อหุ้น PING AN มากขึ้นจนมีการถือครอง 27.84% ของหุ้นที่จดทะเบียนในตลาดหุ้นฮ่องกงในปัจจุบัน หากเทียบผลตอบแทนจากการลงทุนในหุ้น  PING AN กับหุ้นอย่าง CPALL CPF และ TRUE ของกลุ่ม CP เช่นเดียวกัน ในช่วงปลายปี 2012 ที่กลุ่ม CP เริ่มเข้าซื้อ PING AN จนถึงปัจจุบัน โดยไม่คิดเงินปันผล ผลตอบแทนคร่าวๆจะเป็นดังนี้ PING AN ให้ผลตอบแทน 76.2%
CPALL ให้ผลตอบแทน 31.8%
CPF ให้ผลตอบแทน -27.6%
TRUE ให้ผลตอบแทน 25.2% จะเห็นได้ว่าการลงทุนในหุ้น PING AN ชนะขาดเลยทีเดียว ส่วนหากเทียบมูลค่าตลาด (Market Capitalization) ของ PING AN จะเห็นได้ว่ามีขนาดใหญ่กว่า 3 บริษัทในไทยอย่างมาก PING AN มีมูลค่าตลาด 4,695,306 ล้านบาท
CPALL มีมูลค่าตลาด 547,969 ล้านบาท
CPF มีมูลค่าตลาด 190,476 ล้านบาท
TRUE มีมูลค่าตลาด 200,209 ล้านบาท การเพิ่มขึ้นของ PING AN นั้น เรียกได้ว่า สร้างกำไรให้มากกว่าหุ้นไทยทั้งหมดของเครือ CP รวมกันเสียอีกใน 3 ปีที่ผ่านมา ทั้งๆที่หุ้นจีนยังเตาะแตะไปมา หากใครลงทุนในหุ้นของกลุ่ม CP อย่าง CPALL CPF หรือ TRUE อยู่ ท่านน่าจะลองศึกษาหุ้น PING AN ไว้ด้วย เพราะดูเหมือนว่าบริษัทอาจจะมีการเติบโตได้ในระดับที่ 3 บริษัทในไทยจะทำไม่ได้ และอาจจะไม่ต้องเจอการเพิ่มทุนอย่างที่เจอใน CPF และ TRUE !! BottomLiner —————– ติดตามต่อได้ที่เพจ หุ้นล่องหน by BottomLiner หรือทาง line คลิ๊กที่นี่ LineID: @bottomliner
กลุ่ม CP ได้เข้าซื้อหุ้น PING AN จาก HSBC ในปี 2012 เป็นมูลค่าสูงถึง 2.9 แสนล้านบาท ซึ่งการซื้อหุ้นครั้งนี้ กลุ่ม CP ได้รับการช่วยเหลือจาก China Development Bank จากสายสัมพันธ์ที่ดีเยี่ยมระหว่างเจ้าสัวธนินทร์และทางการจีน ส่วนหนึ่งอาจเป็นเพราะ กลุ่ม CP นั้นถือเป็นบริษัทต่างชาติบริษัทแรกที่เข้าไปลงทุนในธุรกิจเกษตรในจีนเมือเกือบ 40 ปีที่แล้ว ที่จีนเริ่มมีการปฏิรูปเศรษฐกิจ และมีการเปิดประเทศมากขึ้นก็ได้
ข่าวเศรษฐกิจและการเงิน,ข้อมูลการเงินรายบริษัท